fi fi fi fi sv en fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi es fi fr fi fi fr fr fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi war fi fi fi fi fi fi fi fi fi fi fi fi fi fi fi fi it fi de fi de fi fi fi fi fi fi fi de fi fi fi fi fi et fi fi fi fi fi fi ms fi fi fi fi fi fi fi fi fi sv en fi fi fi en fi sv en es
Hakukenttä. Hae kirjoittamalla hakusana ja klikkaamalla enter. Hae
Sulkemiskorvaus keskisuurille ja suurille yrityksille
Tietoa Suomen elpymis- ja palautumissuunnitelman toimeenpanosta
Korvaus- ja vahinkopalvelut sekä muut palvelut
Rahoitus- ja lainapalvelut sekä valtionvelka
Valtiontalouden kuukausitiedotteet 2014-2020 (ei päivitetä enää)
Kuntien ja hyvinvointialueiden talousraportoinnin tiedote
Rahoitus- ja lainapalveluiden yhteystiedot
Etusivu / Palvelut / Muut palvelut / Valtionavustuspalvelut
Valtionavustukset ovat valtion varoista myönnettävää harkinnanvaraista julkista rahoitusta, jolla tuetaan yhteiskunnallisesti tarpeelliseksi katsottavaa toimintaa tai hanketta.
Valtiokonttori tuottaa uudet yhteiset valtionavustustoiminnan verkkopalvelut valtionavustusten hakijoille, saajille ja valtionapuviranomaisille, vastaa palveluiden jatkuvasta kehittämisestä sekä tarjoaa tukea kaikille palveluiden käyttäjille. Valtionavustusviranomaiset vastaavat hakuehdoista ja avustusten myöntämisestä.
Palveluita kehitetään ja tavoitteena on, että ne korvaavat osin tai kokonaan valtionapuviranomaisten nykyiset palvelut lähivuosina. Tällä hetkellä valtionapuviranomaisten digitalisaatioaste vaihtelee, ja lisäksi viranomaisten erillisistä verkkopalveluista aiheutuu kustannuksia. Myös hakijoiden on helpompi tarkastella ja hakea eri avustuksia yhdestä palvelusta.
Verkkopalveluja kehitetään valtiovarainministeriön valtionavustustoiminnan kehittämis- ja digitalisointihankkeessa, jossa Valtiokonttori on mukana palveluntuottajana.
Valtionavustukset ovat valtion varoista myönnettävää harkinnanvaraista rahoitusta, jolla tuetaan yhteiskunnallisesti tarpeelliseksi katsottavia hankkeita ja toimintaa. Niitä myönnetään vuosittain lähes 4 miljardia euroa yli 300 valtionavustushaussa.
Valtionavustuksia myötävät valtionapuviranomaiset, joita ovat kaikki ministeriöt ja noin 30 keskusvirastoa. Valtion aluehallinnon viranomaiset myöntävät myös valtionavustuksia. Avustuksia myönnetään yhdistyksille ja säätiöille, kunnille ja kuntayhtymille, tiedelaitoksille ja tutkimusorganisaatioille, korkeakouluille, yrityksille ja yksityishenkilöille.
Valtionavustus on eri asia kuin valtionosuus, mutta niitä kutsutaan yhteisesti valtionavuiksi. Valtionavustusta voidaan myöntää myös valtiontukena. Valtionavustustoimintaa säätelee yleislakina valtionavustuslaki. Valtionavustukset myönnetään joko yleisavustuksina tai erityisavustuksina.
Valtionavustustoiminnan kehittäminen ja digitalisointi on valtiovarainministeriön johtama viisivuotinen hanke. Sen tavoitteena on, että koko valtionhallinto siirtyy vaiheittain valtionavustustoiminnan uuteen toimintamalliin ja ottaa käyttöön sitä tukevat yhteiset valtionavustustoiminnan verkkopalvelut.
Hankkeessa myös kootaan valtionavustustoimintaan liittyvät käsitteet yhteiseksi sanastoksi. Käytäntöjen kehittäminen edellyttää yhteistä kieltä. Sanasto tukee verkkopalveluiden suunnittelua ja ymmärrettävyyttä.
Valtionavustustoiminnan kehittäminen ja uusi toimintamalli
lisäävät valtionavustustoiminnan avoimuutta ja läpinäkyvyyttä
tekevät valtionavustusten hakemisesta ja myöntämisestä aiempaa selkeämpää ja sujuvampaa
edistävät valtionapuviranomaisten ja valtionavustusten hakijoiden yhteistyötä.
Uuden toimintamallin avulla valtionavustusten vaikutuksista yhteiskuntaan saadaan aiempaa paremmin tietoa, jota voidaan käyttää tukena päätöksenteossa ja avustusten kohdentamisessa.
Kohti sujuvampaa ja vaikuttavampaa valtionavustustoimintaa: Kehittämisen suuntaviivoja valtionapuviranomaisille ja valtionavustusten hakijoille >
Valtiovarainministeriö on päättänyt, että Valtiokonttori toimii valtionavustusten verkkopalveluista vastaavana viranomaisena ja huolehtii verkkopalveluiden kehittämisestä ja ylläpidosta sekä käytön tuesta.
Valtionavustuspalveluihin kuuluu kolme verkkopalvelua:
Verkkopalvelut tekevät valtionavustusten hakemisesta ja myöntämisestä entistä sujuvampaa niin avustusten myöntäjille kuin hakijoillekin. Ne myös tukevat valtionapuviranomaisia siirtymään vaiheittain valtionavustustoiminnan uuteen toimintamalliin.
Uusien palveluiden käyttöönotto edellyttää muutoksia sekä valtionavustuslakiin että Valtiokonttorista annettuun lakiin.
Hallituksen esitys eduskunnalle laeiksi valtionavustuslain ja valtiokonttorista annetun lain muuttamisesta >
Valtiokonttorin rooli valtionavustuksia myöntävänä valtionapuviranomaisena ei muutu uudistuksen myötä. Valtiokonttori ei ota kantaa muiden valtionapuviranomaisten avustusten ehtoihin tai myöntämiseen. Valtionapuviranomaisen määritelmä ja tehtävät pysyvät samoina. Ministeriöiden toimivalta sektorinsa valtionavustusasioissa ei muutu.
Valtiovarainministeriön sivuille on koottu vastauksia valtionavustustoiminnasta useimmin kysyttyihin kysymyksiin >
Hallituksen esitys eduskunnalle laeiksi valtionavustuslain ja valtiokonttorista annetun lain muuttamisesta >
Haeavustuksia.fi on verkkopalvelu, joka kokoaa valtionapuviranomaisten eri valtionavustushaut yhteen paikkaan. Ilmoituksia voi selata ilman kirjautumista. Avustuksen hakijan täytyy kirjautua palveluun Suomi.fi-tunnistuksella täyttääkseen hakemuksen.
– selata ja suodattaa avoimia valtionavustushakuja,täyttää hakulomakkeita
– seurata oman hakemuksen käsittelyä
Palvelu julkaistiin käyttöön syyskuussa 2021. Palvelussa on testattu Palosuojelurahaston (PSR) yleisavustuksen hakuilmoituksen julkaisua ja katselua. Hakeminen tapahtui PSR:n oman hakumenettelyn mukaan. Hakemuksen täyttämistä ja hakemusprosessia Haeavustuksia.fi-palvelussa pilotoidaan keväällä 2022.
Katso tilaisuuden tallenne >
Haeavustuksia.fi-palvelun esittelymateriaali (pdf) >
Tutkiavustuksia.fi on valtionavustustoiminnan avoin tietovarasto, jossa kuka tahansa voi tutkia dataa haetuista ja myönnetyistä valtionavustuksista. Se luo tilanne- ja kokonaiskuvaa valtionavustuksista ja niiden käytöstä.
– miten paljon valtionavustuksia on myönnetty
– mihin käyttötarkoituksiin valtionavustuksia on myönnetty.
Palvelua konseptoidaan ja valmistellaan. Se julkaistaan käyttöön sen jälkeen, kun Haeavustuksia.fi on otettu käyttöön laajemmin  ja palvelusta saadaan dataa ensimmäisistä avustuspäätöksistä.
Hallinnoiavustuksia.fi on palvelu valtionapuviranomaisille hakuilmoitusten julkaisemiseen ja hakemusten käsittelyyn.
– syöttää hakuilmoituksen tiedot ja julkaista ne
– lähettää avustuspäätökset ja maksatuspäätökset.
Palvelua valmistellaan. Valtionavustusviranomaiset ottavat palvelun käyttöönsä pilotointierissä.
Julkaistu 25.5.2021 , Päivitetty 15.8.2022 klo 13:49
Mikä on valtionavustuspalveluiden käyttöönottoprojektien aikataulu?
Valtionapuviranomaiset ottavat uudet verkkopalvelut käyttöön vaiheittain. Kehittämis- ja käyttöönottoprojekti alkaa noin 12-14 kuukautta ennen kuin verkkopalvelut otetaan käyttöön. Tämänhetkinen suunnitelma käyttöönottoryhmistä ja aikataulusta on seuraava:
Opetus- ja kulttuuriministeriön nuorisoasiat, ulkoministeriö, opetus- ja kulttuuriministeriö, Taiteen edistämiskeskus ja Museovirasto.
Maa- ja metsätalousministeriö, sosiaali- ja terveysministeriö ja Terveyden ja hyvinvoinnin laitos.
Ympäristöministeriö, Asumisen rahoitus ja kehittämiskeskus, Öljysuojarahasto, työ- ja elinkeinoministeriö ja maakuntien liitot.
Oikeusministeriö, valtiovarainministeriö, puolustusministeriö, liikenne- ja viestintäministeriö, valtioneuvoston kanslia, Kansallinen audiovisuaalinen instituutti, Kansallisarkisto, Valtiokonttori ja Rajavartiolaitos.
Käyttöönottoryhmissä eivät näy valtionapuviranomaiset, joiden käyttöönottoaikataulusta ei ole vielä sovittu.
Miten Valtiokonttori tukee valtionavustusten hakijoita?
Rakennamme, kehitämme ja ylläpidämme Haeavustuksia.fi -palvelua, jossa julkaistaan valtionavustusten hakuilmoitukset, ja jossa avustusten hakija asioi. Autamme hakijoita teknisissä ongelmatilanteissa. Sisällöllisiin kysymyksiin vastaavat valtionapuviranomaiset. Tunnistautumiseen ja valtuuksiin liittyvissä kysymyksissä auttaa Digi- ja väestötietovirasto. Tuotamme valtionapuviranomaisten käyttöön koulutusmateriaalia, jonka avulla viranomaiset opastavat hakijoita uuden järjestelmän käytössä.
Miten Valtiokonttori tukee valtionapuviranomaisia?
Rakennamme, kehitämme ja ylläpidämme Hallinnoiavustuksia.fi -palvelua, jossa julkaistaan hakuilmoitukset ja -lomakkeet sekä tehdään niihin liittyvät täydennyspyynnöt. Palvelussa myös arvioidaan hakemukset sekä tehdään niihin liittyvät päätökset, maksatukset ja avustusten käytön seuranta. Tuemme viranomaisia palvelun käyttöönotossa muun muassa kouluttamalla käyttöönottomallin mukaisesti. Koulutamme virastojen pääkäyttäjät.
Lisää kysymyksiä ja vastauksia
Suomeen perustetaan valtionavustustoiminnan tietovaranto ja verkkopalvelut
Otamme sähköpostitse vastaan palautetta ja kysymyksiä palveluistamme. Huomioithan, että tätä kautta et voi saada omaa valtionavustusasiaasi virallisesti vireille. Älä lähetä henkilö- tai muita arkaluontoisia tietojasi.
Sörnäisten rantatie 13, Helsinki
PL 14, 00054 Valtiokonttori
Puh. vaihde 0295 50 2000
Faksi 0295 50 3333
Usein kysyttyä kustannustuesta >